ကြွေးတင် ကျွန်ဖြစ်

ကြွေးတင် ကျွန်ဖြစ် သည် မြန်မာဆိုရိုးစကား ဖြစ်သည်။

အဓိပ္ပာယ်

ကြွေးတင် ကျွန်ဖြစ် ဆိုသည်မှာ ရှေးအခါက ကြွေးကို ပြန်လည် မဆပ်နိုင်ပါက ကြွေးရှင်၏ ကျေးကျွန်အဖြစ် ခံယူရတတ်သည်ဟု ဆိုလိုသည်။ ဤဆိုရိုးစကားသည် ရှေးခေတ် လူမှုအခြေအနေနှင့် စီးပွားရေး အခြေအနေကို ထင်ဟပ်စေသည်။ ယခင်အချိန်များတွင် ငွေကြေးချေးငှားမှုများသည် ယခုခေတ်ကဲ့သို့ စနစ်တကျ မရှိသေးဘဲ ကြွေးမဆပ်နိုင်ပါက ကိုယ်ပိုင်လွတ်လပ်ခွင့် ဆုံးရှုံးသည်အထိ ဖြစ်တတ်သည်။ ထို့ကြောင့် ကြွေးတင်ခြင်းသည် အလွန်ဆိုးရွားသော အခြေအနေသို့ ရောက်ရှိစေနိုင်ကြောင်းကို ဤဆိုရိုးစကားဖြင့် ဖော်ပြသည်။ ကျွန်ဖြစ် ဆိုသည်မှာ လွတ်လပ်ခွင့် ဆုံးရှုံးခြင်း၊ သူတစ်ပါး၏ အစေအပါးကို ခံယူရခြင်းဟု အဓိပ္ပာယ်ရသည်။

ကိုးကားချက်များ

   ကြွေးတင်ကျွန်ဖြစ်၊ သားနစ်မြေးမွန်း၊ ကြေးပန်းငွေကုန်၊ ဆူမှုန်ဝမ်းမှာ၊ မသက်သာလျက်၊ [၁၁၀၃] သူဇာ ၇၃။
   ရှေးအခါက မြန်မာနိုင်ငံတွင် ငွေလေးငါးဆယ် ကြွေးတင်လျှင်ပင် ကျွန်ဖြစ်ရန် လွယ်ကူသော လမ်းပေါက်ရှိလေသည်။ ထို့ကြောင့်ကြွေးတင် ကျွန်ဖြစ် ဟူသော စကားသည် များစွာ မှန်ကန်လေ၏။ [၁၂၇၅] စာဏကျ၊ ဒု။ ၄၁။

ကိုးကား

Category:မြန်မာဆိုရိုးစကားများ